Diari Oficial de la Generalitat Valenciana


Sumari del DOGV 1756, del 01-04-1992 (1992/824349)

DECRET 45/1992, de 16 de març, del Govern Valencià, pel qual es crea el Consell d'Institucions Firals de la Comunitat Valenciana.
---------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/03/16/45/dof/vci/html**

### Dades del document

Número de DOGV
:   1756

Data del DOGV
:   01-04-1992

Secció del DOGV
:   DISPOSICIONS GENERALS

Número del document
:   1992/824349


Data del document
:   16-03-1992

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 45/1992, de 16 de març, del Govern Valencià, pel qual es crea el Consell d'Institucions Firals de la Comunitat Valenciana.  
La destacada activitat firal duta a terme en la Comunitat Valenciana i, en especial, la desenvolupada per les institucions de fires existents, constitueix sens dubte un dels principals fonaments per a la major i millor comercialització dels productes i serveis oferts per les empreses valencianes. L'accentuat valor estratègic d'aquestes institucions, resultat d'un intens esforç histèric d'aproximació a les necessitats empresarials, es d'omplementa amb el paper que dites entitats despleguen com a elements dinamitzadors de les seues respectives àrees d'influència territorial.  
La conjunció de les característiques esmentades exalta en major grau, si és possible, la necessitat de garantir la consolidació i el creixement de les fires valencianes. Aquest objectiu requereix, al seu torn, la presència d'un òrgan conjunt de les institucions firals, orientat especialment a emfasitzar el clima de col·laboració. existent i, a través d'un l'exercici de reflexió comuna, dissenyar aquelles accions de coordinació i cooperació que contribuesquen al mutu enfortiment de l'espai de fires valencià en un mercat cada vegada més competitiu.  
A tal respecte, la concreta existència de l'acord subscrit en juny de 1990 per la Fira Mostrari Internacional de València i la Institució Firal Alacantina, constitueix un valuós precedent quan constata la voluntat firal d'avançar cap a una mútua i fructífera relació, i és l'ara previst Consell d'Institucions de Fires de la Comunitat Valenciana el vehicle idoni per a encarrilar i institucionalitzar les relacions entre ambdues fires i d'aquestes amb la Generalitat Valenciana en les matèries que aquesta li sotmet a consulta.  
En virtut d'això, a proposta del Conseller d?Indústria, Comerç i Túrisme, i amb la deliberació prèvia del Govern Valencià, en la reunió del dia 16 de març, de 1992,  
DECRETE:  
Article primer  
Crear el Consell d'Institucions Firals de la Comunitat Valenciana.  
Article segon  
El consell, com a òrgan col·legiat de caràcter coordinador i consultiu de les institucions firals de la Comunitat Valenciana, tindrà les funcions següents:  
1. La coordinació de criteris en relació amb l?l'exercici de la seua labor en els fórums nacionals i internacionals als quals pertanyen.  
2. La coordinació en el desenvolupament de nous certàmens firals i el contingut dels existents.  
3. L'establiment de línies de cooperació en fires complementàries.  
4. L'estudi de l?organització conjunta de certàmens firals per part de les institucions que integren el consell.  
5. L'establiment d'acords de coordinació i cooperació en el desenvolupament i la utilització dels mitjans tècnics i materials disponibles per les institucions firals.  
6. L'establiment d'accions de promoció genèrica de les institucions firals i dels certàmens firals.  
7. L'intercanvi d'informació, de tècniques de gestió, i de formació del personal, com també d'aquelles altres que contribuesquen a perfeccionar l'eficiència i l'eficàcia de l'acció firal desplegada per les institucions que conformen el consell.  
8. L'assessorament a la Generalitat Valenciana en matèria de fires comercials en aquelles qüestions que li siguen sotmeses a consulta.  
Article tercer  
1. El consell estarà integrat pels següents membres:  
- Els presidents dels comités executius de les institucions firals.  
- Els directors generals de les institucions firals.  
- El Director General de Comerç.  
2. El consell elegirà entre els seus membres un president, un vice-president i un secretari.  
3. El consell, per a la millor realització de les seues funcions, podrà crear comissions de suport de les quals podran formar part fins un màxim de dos representants de cadascuna de les institucions firals elegits d'entre els membres dels respectius comitès executius o comitès organitzadors de les fires.  
Article quart  
1. El consell es reunirà com a mínim dues vegades a l'any, per convocatòria del seu president, i totes, les vegades que aquest ho considere oportú o ho sol·liciten tres dels seus membres. En l?últim cos, no es podrà demorar la convocatòria per termini major de deu dies a comptar des de la data de recepció de la sol·licitud que haurà de ser formulada per escrit. Les convocatòries es faran per escrit amb un mínim de sis dies d'antelació, i en cas d'urgència, amb quaranta-vuit hores d'anticipació. '  
2. El règim de constitució, adopció d'acords i en general de funcionament del consell i de les comissions de suport, s'ajustarà al que estableix el reglament de règim interior que aprove el consell i, de forma supletòria, pel que estableix la Llei de Procediment Administratiu.  
Article cinquè  
La seu del consell i els càrrecs senyalats en l'apartat 2 de l'article 3 tindran caràcter rotatori, per períodes anuals, i recaurà la presidència i la secretaria en aquella institució que actue com a seu del consell. La vice-presidència en tot cas serà atribuïda a la institució firal que no exercesca la presidència.  
DISPOSICIONS FINALS  
Primera  
El Consell d'Institucions Firals en la Comunitat Valenciana es constituirà en el termini màxim d'un mes a partir de la publicació del present decret en el Diari Oficial de la Generalitat Valenciana.  
En aquesta reunió seran elegits els càrrecs a què es refereix l'apartat 2 de l'article tercer.  
Segona  
Faculte el Conseller d'Indústria, Comerç i Turisme per al desplegament d'aquest decret.  
Tercera  
Aquest decret vigirà el dia de la seua publicació en el Diari Oficial de la Generalitat Valenciana.  
Valencia, 16 de març de 1992.  
El President de la Generalitat Valenciana,  
JOAN LERMA I BLASCO  
El Conseller d'indústria Comerç i Túrisme,  
ANDRES GARCIA RECHE  
El President de la Generalitat Valenciana,  
JOAN LERMA I BLASCO


Còpia Permalink ELI